Resep: WortelbroodFoto ter illustrasie (hierdie wortelbroodjie het ook klapperstukkies in die mengsel) Foto: easyeverydayeats.com Lewer 4 klein of 2 groot broodjies Bestanddele: 450 g gerasperde wortels 1 pak ontpitte dadels (250 g) fyn gesny 200 g suiker (250 ml) (1 k) gerasperde skil en sap van 1 lemoen 10 ml koeksoda (2 t) 15 ml kaneel (3 t) 2 ml gemaalde gemmer 6 eiers geklits 1 pak pitlose rosyne (250 g) pak glans kersies (100 g, gehalveer) 250 ml water (1 k) 250 ml kookolie (1 k) 500 g koekmeelblom (4 k) rond 10 ml bakpoeier (2 t) 5 ml sout (1 t) 2 ml gemaalde naeltjies 2 ml gemaalde neute Metode: 1. Verhit wortels, rosyne, dadels, kersies, suiker, water, kookolie en lemoenskil saam tot kookpunt. 2. Kook 5 minute en laat afkoel. 3. Sif droë bestanddele saam. 4. Roer geklitste eiers by wortelmengsel. 5. Dan droë bestanddele by die mengsel. 6. Voeg lemoensap by en meng goed. 7. Skep in panne en bak 1 uur. Toets of gaar is met toetspennetjie. Resep: Joey Pienaar Dié resep is oorspronklik in Knuppeldik aan koningskos gepubliseer Uitgewer: Knuppeldik Trust Om die resepteboek, Knuppeldik aan koningskos, te bestel, kontak Carien Liebenberg by 0833199636